CELEX: 62013FA0063
Language: mt
Date: 2014-07-02 00:00:00
Title: Kawża F-63/13: Sentenza tat-Tribunal għas-Servizz Pubbliku tat- 2 ta’ Lulju 2014 – Psarras vs ENISA (Servizz Pubbliku — Membru tal-persunal temporanju — Rexissjoni ta’ kuntratt — Artikolu 41(2)(a) tal-Karta tad-Drittijiet Fundamentali tal-Unjoni — Dritt għal smigħ — Dannu morali — Deċiżjoni illegali bħala konsegwenza — Preġudizzju eċċessiv għad-drittijiet ta’ terz — Kundanna għad-danni ex officio — Nuqqas ta’ eżekuzzjoni ta’ sentenza ta’ annullament)

6.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 351/30
            
         Sentenza tat-Tribunal għas-Servizz Pubbliku tat-2 ta’ Lulju 2014 – Psarras vs ENISA
   (Kawża F-63/13) (1)
   
   ((Servizz Pubbliku - Membru tal-persunal temporanju - Rexissjoni ta’ kuntratt - Artikolu 41(2)(a) tal-Karta tad-Drittijiet Fundamentali tal-Unjoni - Dritt għal smigħ - Dannu morali - Deċiżjoni illegali bħala konsegwenza - Preġudizzju eċċessiv għad-drittijiet ta’ terz - Kundanna għad-danni ex officio - Nuqqas ta’ eżekuzzjoni ta’ sentenza ta’ annullament))
   2014/C 351/39
   Lingwa tal-kawża:Il-Grieg
   
      Partijiet
   
   
      Rikorrent: Aristidis Psarras (Héraklion, il-Ġreċja) (rappreżentant: V. Christianos, avukat)
   
      Konvenuta: L-Aġenzija Ewropea għas-Sigurtà tan-Netwerks u l-Informazzjoni (rappreżentanti: inizjalment minn M. P. Empadinhas, bħala aġent, sussegwentement minn M. S. Purser, bħala aġent, assistit minn C. Meidanis, avukat)
   
      Suġġett
   
   Talba għall-annullamet, min-naħa, tad-deċiżjoni ta’ tkeċċija tar-rikorrent, min-naħa l-oħra, tad-deċiżjoni, meħuda wara s-sentenza tat-Tribunal għas-Servizz Pubbliku fil-Kawża F-118/10, li taħtar uffiċjal ieħor għall-kariga ta’ accountant u, fl-aħħar nett, il-kumpens tad-dannu morali subit
   
      Dispożittiv
   
   
               1)
            
            
               Id-deċiżjoni tal-4 ta’ Settembru 2012 tad-Direttur Eżekuttiv tal-Aġenzija Ewropea għas-Sigurtà tan-Netwerks u l-Informazzjoni li tirrixxindi l-kuntratt ta’ membru tal-persunal temporanju A. Psarras hija annullata.
            
         
               2)
            
            
               L-Aġenzija Ewropea għas-Sigurtà tan-Netwerks u l-Informazzjoni hija kkundannata tħallas lil A. Psarras is-somma ta’ EUR 40  000.
            
         
               3)
            
            
               Il-kumplament tar-rikors huwa miċħud.
            
         
               4)
            
            
               L-Aġenzija Ewropea għas-Sigurtà tan-Netwerks u l-Informazzjoni għandha tbati l-ispejjeż tagħha u hija kkundannata tħallas l-ispejjeż sostnuti minn A. Psarras.
            
         
      (1)  ĠU C 336, 16.11.2013, p. 31.